Juha Sipilän hallituksen keskeinen kärkihanke on biotalous. Sen saama lisäpanostus on 300 miljoonaa euroa.

Pääministeri Juha Sipilän (kesk) hallitus ohjaa avokätisesti rahaa Maatilatalouden kehittämisrahastoon. JUHA RAHKONEN

Tästä panostuksesta vajaa kolmannes, 90 miljoonaa euroa, ohjataan Maatilatalouden kehittämisrahastoon Makeraan, jonka tärkein tehtävä on maatalouden investointien turvaaminen.

Edellinen hallitus pohti Makeran lopettamista, rahaston omat tilintarkastajat arvostelevat voimakkaasti sen johtokuntaa. Maa- ja metsätalousministeriön selvitys Makeran tuloksista on tyly: Rahaston toimilla ei ole saatu aikaan työpaikkoja tai kasvua puhumattakaan uusista yrityksistä. Jakaako Sipilä vanhoja maataloustukia biotalouden nimellä?

Myös edellinen keskustan valtakausi oli Makeran kannalta onnenpotku. Esimerkiksi vuosina 2005–11 Vanhasen ensimmäinen ja toinen hallitus siirsivät talousarviosta 304,04 miljoonaa euroa Makeralle.

Oikeastaan koko rahaston rahoitus on kuin Suomen poliittinen peli pienoiskoossa. Vanhasen hallituksen panostuksilla on eroa Jyrki Kataisen ja Alexander Stubbin kokoomushallituksiin kuin yöllä ja päivällä. Kokoomusjohtoinen nelivuotiskausi ei tuonut valtion talousarviosta senttiäkään Makeralle.

Kun maa- ja metsätalousministeriö selvitti tutkimuksessaan viime keväänä, miten hyvin Makeran kehittämishankkeista on hyödytty viime vuosien aikana, tuomio oli tyly.

Lue laaja selvitys kohutusta rahastosta viikonvaihteen painetusta Iltalehdestä tai digilehdestä.